Пры размове Мая Іванаўна ўзгадвае кашулю, якую вышыла сабе. Сяброўкі тады так зайздросцілі! Схемы да вышыўкі Мая шукала ў часопісах, дзе іх у той час было шмат. Але ж якія яны былі: чорна-белыя, а знізу трохкутнічкамі, крыжыкамі ды рыскамі адзначаўся патрэбны колер. На такую работу патрэбны былі добрыя вочы і вялікае цярпенне. Але ў маей суразмоўцы ўсяго гэтага хапала, таму карціна “Залаты яблык” атрымалася ладнай і прыгожай.